**NÁRODNÁ RADA SLOVENSKEJ REPUBLIKY**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**VII. volebné obdobie**

Číslo: 739/2016

### 48a

### S p o l o č n á s p r á v a

výborov Národnej rady Slovenskej republiky o prerokovaní **vládneho návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony (tlač 48)** vo výboroch Národnej rady Slovenskej republiky v druhom čítaní

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre verejnú správu a regionálny rozvoj ako gestorský výbor k  **vládnemu návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony (tlač 48)** vo výboroch Národnej rady Slovenskej republiky v druhom čítaní(ďalej len „gestorský výbor“) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky:

**I.**

Národná rada Slovenskej republiky uznesením č. 30 z 27. apríla 2016 pridelila  **vládny návrh** **zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony (tlač 48)** na prerokovanie týmto výborom:

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre financie, rozpočet a menu,

Výboru Národnej rady Slovenskej republiky pre verejnú správu a regionálny rozvoj

a

Výboru Národnej rady pre ľudské práva a národnostné menšiny;

Za gestorský výbor určila Výbor Národnej rady Slovenskej republiky pre verejnú správu a regionálny rozvoj.

Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona podľa § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

**Vládny návrh zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony (tlač 48)** prerokovaliuvedenévýbory Národnej rady Slovenskej republiky nasledovne:

Národnej rade Slovenskej republiky ho **odporúča *schváliť*** :

**Ústavnoprávny výbor** Národnej rady Slovenskej republiky (uznesenie č. 8 z 27. apríla 2016)

**Výbor** Národnej rady Slovenskej republiky **pre financie, rozpočet a menu** (uznesenie č. 12 z 27. apríla 2016)

**Výbor** Národnej rady Slovenskej republiky **pre verejnú správu a regionálny rozvoj** (uznesenie č. 7 z 28. apríla 2016)

**Výbor** Národnej rady Slovenskej republiky **pre ľudské práva a národnostné menšiny**

o uvedenom návrhu zákona nerokoval, nakoľko podľa § 52 ods. 2 zákona NR SR č. 350/1996 Z. z. o rokovacom poriadku NR SR v znení neskorších predpisov nebol **uznášaniaschopný**.

**IV.**

Z uznesení výborov Národnej rady Slovenskej republiky uvedených pod bodom III. tejto správy vyplynuli tieto pozmeňujúce a doplňujúce návrhy:

1. V čl. III prvom bode sa slová „25a“ nahrádzajú slovami „33a“.

Navrhuje sa spresniť číslovanie odkazov v súlade s legislatívnymi pravidlami tvorby zákonov.

Ústavnoprávny výbor NR SR

**Gestorský výbor odporúča schváliť.**

1. V čl. III druhom bode sa na konci pripájajú tieto slová:

„Poznámka pod čiarou k odkazu 35 sa vypúšťa.“.

Vzhľadom na to, že sa vypúšťa normatívny text, ktorý obsahuje odkaz 35, poznámka pod čiarou k tomuto odkazu je bezpredmetná, preto sa navrhuje vypustiť.

Ústavnoprávny výbor NR SR

**Gestorský výbor odporúča schváliť.**

1. V čl. III bod 3 v § 6 ods. 2 písm. k) znie:

„k) je oprávnený vykonávať krízové riadenie operačného programu v prípade, ak záväzný plán podľa písmena i) nie je predložený alebo plnenie záväzného plánu príslušného operačného programu podľa písm. i) nedosahuje aspoň 80 %, a ak o tom rozhodne vláda Slovenskej republiky na návrh predsedu vlády Slovenskej republiky.“.

Účelom pozmeňujúceho návrhu je presnejšie ustanoviť časový a finančný rámec možnosti spustenia krízového riadenia operačného programu

Ústavnoprávny výbor NR SR

**Gestorský výbor odporúča schváliť.**

1. V čl. III bod 4 v § 6 ods. 4 sa v závere textu za slová „Slovenskej republiky“ vkladá slovo „nariadením.“.

Účelom pozmeňujúceho návrhu je zabezpečenie, aby systém uplatňovania nových právomocí Úradu podpredsedu vlády Slovenskej republiky pre investície a informatizáciu, ktoré sú zavádzané v § 6 ods. 2 písm. i) až k) sa vzhľadom na svoju závažnosť, upravoval všeobecne záväzným právnym predpisom a nie iba interným aktom vlády.

Ústavnoprávny výbor NR SR

**Gestorský výbor odporúča schváliť.**

1. V čl. IV sa slová „bodov 4 a 10 (§ 40ab) „ nahrádzajú slovami „ štvrtého bodu a § 40ab v desiatom bode“.

Legislatívnotechnická a gramatická úprava normatívneho textu vyplýva z toho, že navrhovaná účinnosť v čl. III desiatom bode sa týka iba ustanovenia § 40ab.

Ústavnoprávny výbor NR SR

**Gestorský výbor odporúča schváliť.**

**V.**

Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto:

hlasovať spoločne o bodoch 1 až 5 s  odporúčaním gestorského výboru **schváliť**.

Gestorský výbor na základe stanovísk výborov k **vládnemu** **návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony (tlač 48)** vyjadrených v uzneseniach uvedených pod bodom **III.** tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **odporúča Národnej rade Slovenskej republiky** ***vládny******návrh zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony (tlač 48)***  **s c h v á l i ť.**

Predmetná správa výborov Národnej rady Slovenskej republiky o**vládnom** **návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony (tlač 48a)**bola schválená v druhom čítaní uznesením gestorského výboru č. 8 z 28. apríla 2016. Výbor určil poslanca **Dušana BUBLAVÉHO** za spoločného spravodajcu výborov.

Súčasne ho poveril

predniesť v súlade s § 80 zákona č. 350/1996 Z. z. o rokovacom poriadku Národnej rady Slovenskej republiky spoločnú správu výborov na schôdzi Národnej rady Slovenskej republiky.

**Boris K O L L Á R, v.r.**

predseda

Výboru NR SR pre verejnú správu

a regionálny rozvoj

Bratislava 28. apríla 2016